MOKUNA XXX 
Hookahi anahulu mahope iho o ko Kahalaomapuana hoi ana mai 
mai Kealohilani mai, ia manawa, hiki mai la ka hoailona mua a 
ko lakou kaikunane, e like me ke kauoha i kona kaikuahine. 
Pela i hoao Jiilii ai na hoailona iloko o na la elima, a i ke ono o 
ka Ja, kui ka hekili, ua ka ua, kaikoo ka moana, waikahe ka aina, 
olapa ka uwila, uhi ka noe, pio ke anuenue, ku ka punohu i ka 
moana. 
Ta manawa, olelo aku ka Makaula, “E a’u mau kaikamahine, ua 
liki mai ka hoohoia’na o kuu wanana e like me ka’u olelo mua ia 
oukou.” 
I aku la na kaikamahine, “ Oia hoi ka makou i hamumu iho nei, 
no ka mea, ua lohe mua no makou i keia mea ia oe, oiai aole keia 
(Kahalaomapuana) 1 hiki mai, a ma ka ianei hoi ana mai nei, lohe 
hope makou ia ianei.” 
Olelo mai la o Laieikawai, “ He haalulu nui ke’u, a me ka weliweli, 
a pehea la e pau ai kuu maka’u?” 
“Mai maka’u oe, aole hoi e weliweii, e hiki mai ana ka pomaikai ia 
kakou, a e lilo auanei kakou 1 mea nui nana e ai na moku a puni, 
aole kekahi mea e ae, a e noho Alii auanei oukou maluna o ka aina, 
a e holo aku ka poe hana ino mai ia oukou mai ka noho Alii aku. 
“Nolaila wau i ukali ai me ka hoomanawanui iloko o ka luhi, a 
me ka inea, iloko o na pilikia he nui, a ke ike nei wau, no’u ka 
pomaikai a no ka’u mau pua, mai ia oukou mai.” 
Hookahi malama o ka ino ma ka aina no ka hoailona hope, ma 
ke kakahiaka, i na kukuna o ka la i haalele iho aii na mauna. Ikeia 
aku la o Kaonohiokala e noho ana iloko o a wela kukanono o ka 
la, mawaena pono o ka Luakalai, i hoopuniia i na anuenue, a me ka 
ua koko. 
I kela wa no, loheia aku la ka pihe uwa a puni o Kauai, i ka ike 
ena aku i ka Hiwahiwa Kamakahi a Moanalihaikawaokele laua o 
Laukieleula, ke Alii nui o Kahakaekaea, a me Nuumealani. 
Aia hoi he leo uwa, “Ka Hiwahiwa a Hulumaniani—e! Ka 
Makaula nui mana! E Hulumaniani—e! Homai he ola!” 
Mai ke kakahiaka a ahiahi ka uwa ana, ua paa ka leo, o ke 
kuhikuhi wale iho no a ka lima aohe leo, me ke kunou ana o ke poo, 
no ka mea, ua paa ka leo i ka uwa ia Kaonohiokala. 
Ia manawa a Kaonohiokala e nana mai ana i ka honua nei, aia 
loi, e aahu mai ana o Laieikawai i ke kapa anuenue a kona 
kaikuahine (Kahalaomapuana) i lawe mai ai, alaila, maopopo ae la 
ia ia o Laieikawai no keia, ka wahine hoopalau ana. 
579 
